
Ниво на конфиденциалност 1
                                                                                                                       [TLP-GREEN]
 

Р  Е  Ш  Е  Н  И  Е

№ 08-ОДО-145/18.09.2026 г.

На основание чл. 25, ал. 7 и ал. 8, във връзка с чл. 24, ал. 3 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци (обн., ДВ, бр. 111 от 27.12.2013 г., с посл. изм. и доп.), издадена от министъра на околната среда и водите, и във връзка със Заявление с вх. № АО-4330/12.08.2026 г., допълнено с вх. № АО-4330-1/12.08.2026 г., вх. № АО-4330-3/09.09.2026 г., вх. № АО-4330-4/11.09.2026 г. и вх. № АО-4330-5/17.09.2026 г. от кмета на Община Ловеч с искане за изразходване на средства съгласно чл. 25, ал. 1, във връзка с чл. 24, ал. 3 от същата наредба, след като разгледах преписката, установих:
Заявлението е подадено, съгласно Наредбата, до Директора на РИОСВ - гр. Плевен, като в същото е направено искане за възстановяване на средства в размер на:
- 2 153 356,89 € (два милиона сто петдесет и три хиляди триста петдесет и шест евро и осемдесет и девет евроцента) с ДДС в съответствие с чл. 24, ал. 3 от Наредбата, за доизграждане на Клетка № 2 на Регионалното депо за неопасни отпадъци – регион Ловеч, изпълнението на строително-монтажни работи, предвидени в одобрения инвестиционен проект, извършването на необходимите дейности за завършване на обекта и подготовката му за въвеждане в експлоатация и други допустими дейности и разходи, пряко свързани с изграждането и въвеждането в експлоатация на Клетка № 2, съобразно одобрения инвестиционен проект и приложената финансова обосновка. 
Община Ловеч има сключен договор № ДВ-837 от 17.09.2026 г. с „Еко Титан Груп“ АД, ЕИК 200145389, със седалище и адрес на управление: обл. Смолян, гр. Смолян, ул. „П. Р. Славейков“ № 2а. Договорът е сключен във връзка с необходимостта от осигуряване на предварително третиране чрез сепариране на битови отпадъци с код 20 03 01, образувани на територията на общините Ловеч, Летница и Угърчин, до изграждането и въвеждането в експлоатация на мобилна сепарираща инсталация на „Регионално депо за неопасни отпадъци за общините Ловеч, Летница и Угърчин“. Целта на договора е намаляване с най-малко 20 на сто на количеството на депонираните отпадъци на РДНО – Ловеч.
В изпълнение на чл. 25, ал. 2 от Наредбата, към заявлението са приложени заверени копия на следните документи: 
1. Решение № 2 от 13.06.2025г. по Протокол № 26 от 13.06.2026г.  на Общото събрание на Регионалното сдружение за управление на отпадъците – Ловеч, с което е одобрено доизграждането на Клетка № 2 на Регионалното депо за неопасни отпадъци – регион Ловеч и е взето решение относно финансирането ѝ със средства от натрупаните отчисления по чл. 64 ЗУО;
2. Решение № 959 от 31.08.2023г. на Общински съвет – Ловеч;
3. Разрешение за строеж на Клетка № 2 на Регионалното депо за неопасни отпадъци – регион Ловеч;
4. Комплексно разрешително № 282-Н1-И0-А0/2016 г.;
5. Одобреният инвестиционен проект за Клетка № 2; 
6. Актуална информация за етапа на изпълнение на Клетка № 2 към датата на        подаване на заявлението;
7. Договор с изпълнител № ДВ-860/15.08.2023 г.; 
8. Допълнително споразумение (анекс) № 70-00-1916 от 01.11.2023 г.;
9. Договор с авторски надзор № ДВ-624/03.05.2023 г.;
10. Договор със строителен надзор № ДВ-814/21.07.23 г.;
11. Копие от писмо на Община Ловеч с изх. № 70-00-1188/13.07.2026 г. до МОСВ;
12. Копие от писмо на МОСВ с изх. № 08-00-821-1/21.07.2026 г.; 
13. Документ/справка за размера на наличните натрупани средства по чл. 64 ЗУО, по сметката за чужди средства на РИОСВ – Плевен, относими към Община Ловеч; 
14. Констативни протоколи от проверки на РИОСВ-Плевен; 
15. Решение ОТК-09/29.11.23 г. на РИОСВ-Плевен; 
16. Решение на Общински съвет-Ловеч № 445/26.06.2025 г.; 
17. Приложение 13-капоталова програма 2024 г.;
18. Решение № 2 от Протокол № 31/ 22.07.2026 г. на РСУО-Ловеч;
19. Договор ДВ-837/17.09.2026 г. с „Еко Титан Груп“ АД - оператор на инсталация за предварително третиране (сепариране) на смесени битови отпадъци с код на отпадъка 20 03 01.
 Предвид гореизложеното е налице съответствие на заявлението и приложените документи с изискването на чл. 25, ал. 1 и ал. 2 от Наредбата
 На основание чл. 64 от Закона за управление на отпадъците и чл. 25, ал. 7 и ал. 8, във връзка с чл. 24, ал.3 от Наредба № 7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци и представените документи:
I. Р А З Р Е Ш А В А М:
Предоставянето на събрани финансови средства по чл. 20, от банковата сметка, съгласно чл. 22 от Наредба № 7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци на Община Ловеч, във връзка с искането на Общината, за разходване на същите по бюджета на Общината.
II. О П Р Е Д Е Л Я М:
Сума от натрупаните средства на отчисления по набирателната сметка на РИОСВ Плевен, в размер 2 153 356,89 € (два милиона сто петдесет и три хиляди триста петдесет и шест евро и осемдесет и девет евроцента) с ДДС за:
- доизграждане на Клетка 2 на Депото за битови отпадъци, разположено на територията на Регионалната система за управление на отпадъците в регион Ловеч, със средства от отчисленията по чл. 20 от Наредбата (които представляват натрупаните средства по чл. 64 от ЗУО за РДНО – Ловеч).


Средствата следва да бъдат преведени в банковата бюджетна сметка на Ловеч:

Титуляр: Община Ловеч 
Банка: ТЕКСИМ БАНК АД
IBAN:BG53 TEXI 9545 3108 7458 00
BIC: TEXIBGSF 

При следното условие:
Кметът на Община Ловеч се задължава, да представи в РИОСВ - Плевен заверени копия на финансовите документи, удостоверяващи целесъобразното изразходване на отпуснатите средства. 

Решението може да се обжалва чрез Директора на РИОСВ-Плевен пред Министъра на околната среда и водите или пред Административен съд – гр. Ловеч по реда на Административнопроцесуалния кодекс в 14- дневен срок от неговото съобщаване.




							
С уважение, 

